CELEX: 31986D0532
Language: el
Date: 1986-10-29 00:00:00
Title: 86/532/ΕΚΑΧ: Απόφαση της Επιτροπής της 29ης Οκτωβρίου 1986 περί παρεκκλίσεως από τη σύσταση αριθ. 1—64 της Ανωτάτης Αρχής σχετικά με την αύξηση της προστασίας για τα προϊόντα σιδήρου και χάλυβα στην περιφέρεια της Κοινότητας (124η παρέκκλιση) (Το κείμενο στην δανική γλώσσα είναι το μόνο αυθεντικό)

Avis juridique important

|

31986D0532

86/532/ΕΚΑΧ: Απόφαση της Επιτροπής της 29ης Οκτωβρίου 1986 περί παρεκκλίσεως από τη σύσταση αριθ. 1—64 της Ανωτάτης Αρχής σχετικά με την αύξηση της προστασίας για τα προϊόντα σιδήρου και χάλυβα στην περιφέρεια της Κοινότητας (124η παρέκκλιση) (Το κείμενο στην δανική γλώσσα είναι το μόνο αυθεντικό)  

Επίσημη Εφημερίδα αριθ. L 313 της 08/11/1986 σ. 0015

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Οκτωβρίου 1986  περί παρεκκλίσεως από τη σύσταση αριθ. 1-64 της Ανωτάτης Αρχής σχετικά με την αύξηση της προστασίας για τα προϊόντα σιδήρου και χάλυβα στην περιφέρεια της Κοινότητας (124η παρέκκλιση)  (Το κείμενο στη δανική γλώσσα είναι το μόνο αυθεντικό)  (86/532/ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως τα άρθρα 2 έως 5, 8, 71 και 74,  τη σύσταση αριθ. 1-64 της Ανωτάτης Αρχής της 15ης Ιανουαρίου 1964, στις κυβερνήσεις των κρατών μελών, για την αύξηση της προστασίας για τα προϊόντα σιδήρου και χάλυβα στην περιφέρεια της Κοινότητας (1), και ιδίως το άρθρο 3, όπως τροποποιήθηκε τελευταία από τη σύσταση 81/772/ΕΚΑΧ (2),  Εκτιμώντας:  ότι η Δανία κατέστησε γνωστή την ύπαρξη εξαιρετικών και προσωρινών δυσκολιών όσον αφορά τον εφοδιασμό της μεταποιητικής βιομηχανίας της στην κοινοτική αγορά, σε ειδικές λαμαρίνες που προορίζονται για την παραγωγή κουτιών για κονσέρβες· ότι οι δυσκολίες αυτές που αναμενόταν να έχουν ξεπεραστεί στα μέσα του 1986, συνεχίζουν να υφίστανται και θα πρέπει να επιλυθούν μέχρι το τέλος του 1986·  ότι, με την απόφαση 85/496/ΕΚΑΧ (3), η Επιτροπή εξουσιοδότησε τη Δανία να εισάγει από τρίτες χώρες ορισμένες ποσότητες φύλλων χάλυβα με αναστολή των δασμών, κατά την περίοδο από 1ης Ιουλίου έως 31 Δεκεμβρίου 1985 και ότι θεωρείται σκόπιμο να παραταθεί η ισχύς της εν λόγω απόφασης έως τις 31 Δεκεμβρίου 1986·  ότι η κατ' εξαίρεση αυτή εισαγωγή δικαιολογείται για τους λόγους εμπορικής πολιτικής που προβλέπονται στο άρθρο 3 της σύστασης αριθ. 1-64· ότι η Επιτροπή μπορεί, κατά συνέπεια, να χορηγήσει παρέκκλιση από τις διατάξεις της εν λόγω σύστασης·  ότι έχουν διεξαχθεί διαβουλεύσεις με τις κυβερνήσεις των κρατών μελών σχετικά με το προαναφερόμενο αίτημα,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το άρθρο 3 της απόφασης 85/496/ΕΚΑΧ αντικαθίσταται από το ακόλουθο κείμενο με ισχύ από την 1η Ιουλίου 1986:  «Άρθρο 3  Η παρούσα απόφαση εφαρμόζεται από την 1η Ιουλίου 1985 έως τις 31 Δεκεμβρίου 1986.  Άρθρο 2  Η παρούσα απόφαση απευθύνεται στο Βασίλειο της Δανίας.  Βρυξέλλες, 29 Οκτωβρίου 1986.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. 8 της 22. 1. 1984, σ. 99/64.  (2) ΕΕ αριθ. L 285 της 7. 10. 1981, σ. 33.  (3) ΕΕ αριθ. L 299 της 13. 11. 1985, σ. 12.